hotchpotch/miracl-hf-unified huggingface dataset:
Playok
Playok หรือรู้จักอีกชื่อหนึ่งว่า Kurnik เป็นเว็บไซต์เล่นเกมกระดานและเกมไพ่ออนไลน์กับผู้อื่นแบบ real-time เว็บไซต์นี้สร้างขึ้นใน พ.ศ. 2544 โดย Marek Futrega เริ่มแรกถูกสร้างในเฉพาะเว็บไซต์ภาษาโปแลนด์ ในต้น พ.ศ. 2548 เว็บไซต์นี้มีเกมกระดานและเกมไพ่มากกว่า 30 เกม และมีรูปแบบภาษา 33 ภาษา รูปแบบเกมยังคงพัฒนาโดย Futrega เรื่อยมา
Playok เป็นเว็บไซต์เล่นเกมกระดานออนไลน์ซึ่งเป็นที่นิยมมากที่สุดในประเทศโปแลนด์ ตั้งแต่วันที่ 7 ตุลาคม พ.ศ. 2547 ทุกกฏของเกมในเว็บไซต์ Kurnik อยู่ภายใต้สัญญาอนุญาตครีเอทีฟคอมมอนส์แบบแสดงที่มาและไม่ใช้เพื่อการค้า
งานวิจัยของ gemiusTraffic ได้สำรวจพบว่าในเดือนธันวาคม พ.ศ. 2547 มีผู้เข้าเยี่ยมชมเว็บแตกต่างกันทั้งหมดถึง 1.2 ล้านคน รุ่นภาษาโปแลนด์มีผู้ใช้งานลงทะเบียนถึง 100,000 คน และในเดือนมกราคม พ.ศ. 2550 อเล็กซาได้จัดอันดับให้ Playok เป็นเว็บที่มีผู้เข้าชมมากที่สุดเป็นอันดับประมาณที่ 1,200
ในปี 2556 เวบ Playok ภาษาไทยมี 8 เกม ดังนี้
ในปี 2556 เวบ Playok ภาษาอังกฤษ มีเกม ดังนี้
เกมกระดานเกมไพ่เกมอื่น ๆ
กร็องดีล (สทราซบูร์)
กร็องดีล () แปลตามความหมายอย่างลำลองว่า "เกาะใหญ่" เป็นสถานที่สำคัญทางประวัติศาสตร์ตั้งอยู่ในเมืองสทราซบูร์ ประเทศฝรั่งเศส มีลักษณะเป็นเกาะกลางแม่น้ำอีล ซึ่งได้ขึ้นทะเบียนเป็นมรดกโลกในปี ค.ศ. 1988 โดยองค์การยูเนสโก โดยมีความสำคัญในฐานะที่เป็นแบบอย่างของย่านเมืองเก่าสมัยยุคกลาง โดยบนเกาะยังเป็นที่ตั้งของมหาวิหารสทราซบูร์ซึ่งเป็นอาสนวิหารที่สูงเป็นอันดับที่ 4 ของโลก และยังเป็นตัวอย่างที่วิจิตรของสถาปัตยกรรมกอทิกของช่วงคริสต์ศตวรรษที่ 15 รวมทั้งยังเป็นที่ตั้งของโบสถ์เก่าอีก 4 แห่ง ได้แก่ โบสถ์แซ็ง-ตอมา, โบสถ์แซ็ง-ปีแยร์-เลอ-วีเยอ, โบสถ์แซ็ง-ปีแยร์-เลอ-เฌิน และโบสถ์แซ็งเตเตียน
เพื่อเป็นการเฉลิมฉลองการขึ้นทะเบียนเป็นมรดกโลก ทางการได้มีการปักหมุดทองเหลืองจำนวน 22 หมุดบนสะพานที่ใช้ข้ามมายังเกาะเพื่อเป็นที่ระลึกอีกด้วย
เส้นทางซานเตียโกเดกอมโปสเตลาในประเทศฝรั่งเศส
เส้นทางซานเตียโกเดกอมโปสเตลาในประเทศฝรั่งเศส (; ) เป็นเส้นทางแห่งการจาริกแสวงบุญตามเส้นทางเซนต์เจมส์ที่ผ่านในฝรั่งเศส มีจุดมุ่งหมายสุดท้ายที่อาสนวิหารแห่งเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่ที่บรรจุอัฐิของพระอัครสาวกนักบุญเจมส์ใหญ่ โดยแบ่งเป็นเส้นทางทั้งหมด 7 สายย่อย ตามเส้นทางประกอบไปด้วยสถานที่สำคัญทางประวัติศาสตร์กว่า 71 แห่งรอบประเทศฝรั่งเศส โดยได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1998
ปงแซ็ง-เบเนแซ
ปงแซ็ง-เบเนแซ () หรืออีกชื่อหนี่งว่า ปงดาวีญง () เป็นสะพานที่ก่อสร้างในสมัยยุคกลาง ตั้งอยู่ในเมืองอาวีญง ประเทศฝรั่งเศส ตัวสะพานตัดผ่านแม่น้ำโรน ข้ามจากฝั่งเมืองไปยังฝั่งขวาของแม่น้ำ โดยมีความยาวทั้งสิ้นประมาณ 900 เมตร ก่อสร้างระหว่างปี ค.ศ. 1171 ถึง ค.ศ. 1185 โดยต่อมาตัวสะพานได้พังลงบางส่วน และถูกสร้างขึ้นใหม่เนื่องจากอุทกภัยหลายครั้งในช่วงหลายร้อยปีที่ผ่านมา โดยครั้งใหญ่ที่สุดในปีค.ศ. 1669 อุทกภัยครั้งใหญ่ได้ทำลายสะพานเกือบทั้งหมด โดยเสาฐานของสะพานเหลือเพียง 4 เสาจากทั้งหมด 22 เสาแต่เดิม และได้ถูกทิ้งร้างลงถึงปัจจุบัน
ฐานสะพานมีลักษณะเป็นทรงรูปไข่ ซึ่งเป็นนวัตกรรมที่ทำให้สะพานสามารถมีช่วงยาวได้ถึง 35 เมตร ในแต่ละช่วง ซึ่งถือว่ายาวที่สุดที่เคยสร้างโดยชาวโรมัน พร้อมกับการใช้ฐานเสาสะพานปลายแหลมเพื่อตัดกระแสน้ำทั้งสองด้าน เพื่อลดความแรงของกระแสน้ำต่อเสาสะพานลง
บนสะพานช่วงเสาฐานที่ 2 เป็นที่ตั้งของโบสถ์น้อยแห่งนักบุญเบเนแซ (แซ็ง-เบเนแซ) ที่ตั้งอยู่ด้านบนซ้อนกับโบสถ์น้อยแห่งนักบุญนิโคลัส (แซ็ง-นีกอลา) ที่เคยเป็นที่สักการะในหมู่ชาวเดินเรือ โดยตามประวัติศาสตร์ นักบุญเบเนแซเป็นผู้คิดและควบคุมการก่อสร้าง ตามตำนานเล่าว่า นักบุญเบเนแซได้ฝันเห็นเทวดาในช่วงที่เกิดสุริยุปราคาเมื่อปีค.ศ. 1177 สั่งให้สร้างสะพานข้ามแม่น้ำโรน ในตอนแรกทางการปฏิเสธที่จะสร้างสะพาน ทำให้เขาแสดงปาฏิหาริย์ด้วยการยกก้อนหินก้อนใหญ่ที่เป็นฐานรากของสะพาน ลงไปในแม่น้ำโรน ด้วยมือของเขา และตามตำนานเล่าว่ามีปาฏิหาริย์ทั้งหมด 18 ครั้งเกิดขึ้น เช่น คนที่หูหนวกสามารถได้ยินขึ้นอีกครั้ง คนตาบอดสามารถมองเห็นได้อีกครั้ง โดยถือเป็นการเริ่มต้นของการสร้างสะพาน และเป็นที่มาของชื่อสะพานว่า "สะพานแซ็ง-เบเนแซ" ในที่สุดเขาสามารถรวบรวมกลุ่มคนเพื่อร่วมสร้างสะพานจนสำเร็จ
นักบุญเบเนแซ ได้ฝังร่างไว้ในโบสถ์น้อยแห่งนักบุญนิโคลัส ที่ยังคงอยู่บนสะพานในปัจจุบันจนกระทั่งปี ค.ศ. 1669 เพราะอุทกภัยครั้งใหญ่ทำให้บางส่วนของสะพานพังลงเผยให้เห็นถึงหีบศพ ซึ่งได้ถูกเปิดขึ้นและพบว่าร่างของนักบุญยังคงอยู่ในสภาพเดิม จึงได้ทำย้ายหีบศพของนักบุญไปทำพิธีที่มหาวิหารแห่งอาวีญง ในปัจจุบันโบสถ์น้อยบนสะพานถือเป็นสถานที่แสวงบุญอีกแห่งหนึ่งในประเทศฝรั่งเศส
เกาะเฟรเซอร์
เกาะเฟรเซอร์ () เป็นเกาะบริเวณชายฝั่งทิศใต้ของรัฐควีนส์แลนด์ ประเทศออสเตรเลีย อยู่ห่างจากเมืองบริสเบนไปทางทิศเหนือราว 200 กม. (120 ไมล์) เกาะมีความยาวประมาณ 120 กม. (75 ไมล์) และกว้างประมาณ 24 กม. (15 ไมล์) เกาะได้รับลงทะเบียนเป็นมรดกโลกในปี ค.ศ. 1992ถือเป็นเกาะทรายที่ใหญ่ที่สุดในโลก โดยมีพื้นที่ 1840 กม² และยังเป็นเกาะที่ใหญ่ที่สุดของรัฐควีนส์แลนด์ ใหญ่เป็นอันดับ 6 ของออสเตรเลีย และเป็นเกาะทางฝั่งตะวันออกที่ใหญ่ที่สุดของออสเตรเลีย
มีหลักฐานว่ามีผู้คนตั้งถิ่นฐานอย่างมากราว 5,000 ปี นักสำรวจ เจมส์ คุกเดินทางมาข้างเกาะแห่งนี้ในเดือนพฤษภาคม ค.ศ. 1770 ต่อมาแมททิว ฟลินเดอส์เดินทางมาใกล้จุดเหนือสุดของเกาะในปี ค.ศ. 1802 เกาะใช้ชื่อว่าเกาะเกรตแซนดี (Great Sandy Island) ในช่วงสั้น ๆ และรู้จักในฐานะเกาะเฟรเซอร์เนื่องจากมีเรื่องราวที่ผู้รอดชีวิตเรือแตก เอลิซา เฟรเซอร์ ปัจจุบันเกาะแห่งนี้เป็นสถานที่ที่ได้รับความนิยมในการท่องเที่ยว มีผู้คนอาศัยอยู่ 194 คน (ค.ศ. 2011)
รายชื่อเกมโชว์ไทย
หน้านี้เป็นหน้ารายชื่อเกมโชว์ไทย
"รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก"
"รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก"
"รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก"
"รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก"
หมวดโอภาส
หมวดโอภาส ยอดมือปราบ..คดีพิศวง เป็นรายการโทรทัศน์ประเภทละครชุด หรือ ซีรีส์ (Series) ภาคต่อของ สายลับเดอะซีรีส์ กับ 24 คดีสุดห้ามใจ ผลิตโดยค่ายภาพยนตร์จีทีเอช และ จอกว้าง ฟิล์ม ออกอากาศทางสถานีโทรทัศน์โมเดิร์นไนน์ทีวี วันเสาร์-อาทิตย์ เวลา 20.40 น.–21.30 น. โดยเริ่มออกอากาศครั้งแรกวันเสาร์ที่ 11 มิถุนายน พ.ศ. 2554 ต่อมา ให้ทำภาคต่อ โดยเปลี่ยนชื่อเป็น หมวดโอภาส เดอะซีรีส์ ปี 2 ออกอากาศทางสถานีโทรทัศน์โมเดิร์นไนน์ทีวี ทุกวันอาทิตย์ เวลา 16.00 น.– 17.00 น. โดยเริ่มออกอากาศครั้งแรกวันอาทิตย์ที่ 8 กรกฎาคม พ.ศ. 2555
จับกุมชายเมาแล้วขับ , รวมแก๊งค์ป้าเล่นป๊อกเด้ง , ตะครุบคนวิ่งราว , ช่วยตามหายายหลงทาง คดีเหล่านี้ล้วนถูกคลี่คลายมาแล้วนับครั้งไม่ถ้วน แต่ถ้าคดีที่เกิดขึ้นไม่ใช่คดีธรรมดาอย่างที่เคยเป็น พยานอาจไม่ใช่คนที่มีลมหายใจ ที่เกิดเหตุอาจเคยเป็นแดนอาถรรพ์ของกลาง อาจเป็นสิ่งลี้ลับ หรือกระทั่งคนร้ายอาจเป็นสิ่งเหลือเชื่อที่พิสูจน์ไม่ได้! แล้วใครกัน? ที่จะมาคลี่คลายคดีพิศวงเหล่านั้น
ขอต้อนรับการกลับมาอีกครั้งของ หมวดโอภาส (เต๋อ-ฉันทวิชช์ ธนะเสวี) ตำรวจหนุ่มสุดซื่อแต่ไฟแรง แห่งหน่วยงานสอบสวนและสนับสนุนคดีพิเศษ (ASI) ที่ครั้งหนึ่งระหว่างปฏิบัติภารกิจเกิดพลาดท่าล้มหัวฟาดกับศาลเจ้าที่สุดเฮี้ยน ..หลังจากนั้นเขาก็สัมผัสกับเรื่องประหลาด ทั้งมองเห็นวิญญาณ คุยกับกุมารและนอนข้าง ๆ ผีแม่ม่าย พอนานเข้า หมวดของเรารู้สึกว่ามันไม่ใช่เรื่องปกติ สิ่งที่เห็นอาจไม่มีอยู่จริง ความกลัวจึงผุดขึ้นสมองพร้อมกับเสียงร้องแต๋วแตกยิ่งกว่ากระจั๊วบินมาเกาะคอเสียอีก!
แต่เพราะคนมักว่ากับว่า ยิ่งกลัวสิ่งใดก็ยิ่งเจอสิ่งนั้น คราวนี้หมวดสุดบื้อของเราจึงต้องเข้าพัวพันกับคดีแปลก ๆ ที่ไม่มีตำรวจคนไหนกล้าลืม เพราะต้องมาเจอกับเรื่องพิศวงชวนให้หลับตาปี๋ หมวดโอภาส จึงต้องทำตาเขม็ง เกร็งขาไม่ให้สั่น กลั้นปัสสาวะไม่ให้เล็ด เพื่อปิดคดีให้สำเร็จตามคำสั่งของสารวัตรที่มอบคดีผี ๆ ให้เขาทำเป็นประจำ
ทำคดีผีว่าเสียวไส้ พอต้องมาไขคดีหัวใจ หมวดโอภาส ถึงกับร้องปวดตับ เพราะ บัวขวัญ (หนูนา-หนึ่งธิดา โสภณ) สาวมาดเท่ ทันสมัย ที่ไม่เชื่อเรื่องงมงาย แต่ต้องจำใจมาทำรายการเคเบิลที่ผิดกับตัวตน พ่วงด้วย แก้ม (ต่อพงศ์ กุดอ่อน) ตากล้องที่คิดว่าตัวเองมีญาณพิเศษ บ้าคลั่งไสยศาสตร์ และอยากเจอผีเป็นที่สุด ซึ่งทั้งสองดันตกกระไดพลายโจนต้องมาถ่ายทำการสืบคดีของ หมวดโอภาส จึงต้องมาเจอกับผีตัวเป็น ๆ และหลอกกันจริง ๆ
และงานนี้ยังยากกว่าที่คิดเมื่อมีหมวด จอนนี่ (เผือก-พงศธร จงวิลาส) ตำรวจชื่อฝรั่งแต่ดันหน้าตี๋แถมชอบหลีสาว ๆ และเป็นผู้ที่มีความเชื่อทุกอย่างตรงข้ามกับ หมวดโอภาสหมวดจอนนี่จึงมักสรุปคดีโดยอาศัยหลักการและหลักฐาน ขณะที่ หมวดโอภาส มีผู้ช่วยเป็นไสยศาสตร์ล้วน ๆ จึงไม่ต้องแปลกใจที่บัวขวัญจะปลาบปลื้มหมวดจอนนี่และร้องยี้ใส่หมวดจอมบื้อของเรา
จักรพรรดินีแอนนาแห่งรัสเซีย
จักรพรรดินีแอนนาแห่งรัสเซีย ( ) (7 กุมภาพันธ์ 1693 - 28 ตุลาคม 1740) เป็นจักรพรรดินีแห่งรัสเซียต่อจากจักรพรรดิปีเตอร์ที่ 2 พระนางเป็นพระราชธิดาของพระเจ้าซาร์อีวานที่ 5และปราสโกเวีย ซัลตีโควา พระนางอภิเสกสมรสกับเฟรเดอริก วิลเลียม ดยุคแห่งคอร์แลนด์ จักรพรรดิที่ครองราชต่อจากพระนางคือจักรพรรดิอีวานที่ 6
โกโมกุ
โกโมกุ เป็นเกมกระดานชนิดหนึ่ง เรียกอีกชื่อหนึ่งว่า Gobang หรือ เรียง 5 ตัว โดยทั่วไปแล้วเล่นกับตัวเดินหมากล้อม (ตัวดำและตัวขาว) บนกระดานหมากล้อม(19x19) อย่างไรก็ตามเพราะเดินได้ที่ละหนึ่งครั้ง และตัวเดินไม่สามารถย้ายทีหรือออกจากกระดานได้ โกโมกุอาจเล่นบนกระดาษกับปากกา เกมชนิดนี้เป็นที่รู้จักในหลายประเทศภายใต้ชื่อที่แตกต่างกัน
ตัวดำเดินก่อน ผู้เล่นวางตัวเดินบนตำแหน่งบนกระดานที่มีเส้นตัดกัน ผู้ชนะคือผู้ที่สามารถเรียงตัวเดินได้ 5 ตัวในแนวตั้ง แนวนอน หรือแนวทแยงมุม
ซาแล็ง-เล-แบ็ง
ซาแล็ง-เล-แบ็ง () เป็นเมืองขนาดเล็กเมืองหนึ่งในจังหวัดฌูว์รา แคว้นฟร็องช์-กงเต ทางภาคตะวันออกของประเทศฝรั่งเศส
"ซาแล็ง" ได้ชื่อมาจากแหล่งน้ำเกลือธรรมชาติที่ใช้สำหรับการอุปโภคและบริโภค รวมทั้งเป็นแหล่งผลิตสำคัญของเกลือและยิปซัม ซึ่งมีการผลิตเกลืออย่างต่อเนื่องมากว่า 1,200 ปี เริ่มลดลงในสมัยศตวรรษที่ 18 จนกระทั่งเลิกทำในปี ค.ศ. 1962 เนื่องจากการขาดแคลนไม้ฟืน และยังสามารถผลิตได้โดยวิธีที่ทันสมัยกว่าในโรงงานยุคใหม่ที่เมืองอาร์เกเซอน็อง โดยใช้ท่อทำจากไม้เพื่อขนส่งน้ำเกลือระหว่างเมืองทั้งสองที่มีความยาวถึง 21 กิโลเมตร
ต่อมาในปี ค.ศ. 2009 การผลิตเกลือแบบโบราณของซาแล็ง-เล-แบ็งได้ขึ้นทะเบียนเป็นมรดกโลกจากองค์การยูเนสโก ร่วมกับโรงผลิตเกลือหลวงแห่งอาร์เกเซอน็องที่ตั้งอยู่ใกล้เคียงกัน
แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์
แหล่งที่อยู่อาศัยแบบเรือนยกพื้นยุคก่อนประวัติศาสตร์บริเวณเทือกเขาแอลป์ เป็นที่ตั้งของเรือนยกพื้นยุคก่อนประวัติศาสตร์ ที่ตั้งอยู่ทั้งในและรอบเทือกเขาแอลป์ พบหลักฐานอายุตั้งแต่ 5,000 ปีก่อนคริสตกาล ถึง 500 ปีก่อนคริสตกาล โดยพบในบริเวณริมทะเลสาบ แม่น้ำ และหนองน้ำต่าง ๆ รวมทั้งสิ้น 111 แห่งในทั้งหมด 5 ประเทศ ได้แก่ ประเทศออสเตรีย 5 แห่ง, ประเทศฝรั่งเศส 11 แห่ง, ประเทศเยอรมนี 18 แห่ง, ประเทศอิตาลี 19 แห่ง, ประเทศสโลวีเนีย 2 แห่ง และประเทศสวิตเซอร์แลนด์ 56 แห่ง ซึ่งทั้งหมดได้ขึ้นทะเบียนมรดกโลก โดยองค์การยูเนสโก ในปีค.ศ. 2011
จากการศึกษาทางโบราณวิทยา พบหลักฐานว่ามีอายุก่อนประวัติศาสตร์ช่วงยุคสำริดและยุคหินใหม่ โดยในปัจจุบันมีการขุดพบในสภาพที่ยังสมบูรณ์ และใช้เพื่อทำการศึกษาความเข้าใจการดำรงชีวิตของมนุษย์ร่วมกับธรรมชาติในสมัยนั้น
เอสเอ็มทาวน์
เอสเอ็มทาวน์ เป็นหนึ่งใน เอสเอ็มเอนเตอร์เทนเมนต์ เป็นบริษัทจัดจำหน่ายอัลบั้ม ของศิลปินเอสเอ็ม เช่น ในแต่ละปีทางเอสเอ็มจะจัดคอนเสริต์ชื่อว่า เอสเอ็มทาวน์ ส่วนใหญ่ sm town จะอับโหลดวีดิโอของศิลปิน
แซ็งเตมีลียง
แซ็งเตมีลียง () เป็นเมืองขนาดเล็กเมืองหนึ่งในจังหวัดฌีรงด์ แคว้นอากีแตน ทางภาคตะวันตกเฉียงใต้ของประเทศฝรั่งเศส ตั้งอยู่ห่างจากเมืองบอร์โด ประมาณ 35 กิโลเมตร ทางทิศตะวันออกเฉียงเหนือ
การทำไวน์ได้เป็นอาชีพหลักของคนพื้นเมือง โดยมีประวัติศาสตร์การผลิตไวน์อันยาวนานเริ่มตั้งสมัยโรมัน ราวคริสต์ศตวรรษที่ 2 และมากขึ้นในสมัยยุคกลาง อันเป็นผลแห่งความอุดมสมบูรณ์ของพื้นดินและธรรมชาติในเขตอากีแตน แซ็งเตมีลียงอยู่ในทางผ่านของเส้นทางของนักแสวงบุญเซนต์เจมส์ใหญ่ จึงกลายเป็นเมืองที่เต็มไปด้วยโบสถ์ วิหาร สำนักสงฆ์ และโรงพยาบาล ในช่วงคริสต์ศตวรรษที่ 11 เป็นต้นมา ต่อมา ตัวเมืองยังได้รับสิทธิในการปกครองตนเองในสมัยที่ปกครองโดยประเทศอังกฤษช่วงคริสต์ศตวรรษที่ 12 ในปัจจุบันแซ็งเตมีลียงเป็นชุมชนผลิตไวน์ที่สำคัญและเลื่องชื่อที่สุดแห่งหนึ่ง มีทัศนียภาพสวยงาม ทั้งทางธรรมชาติ (โดยเฉพาะไร่องุ่น) และสถาปัตยกรรมยุคโบราณ
เขตตัวเมืองแซ็งเตมีลียงได้รับการขึ้นทะเบียนเป็นมรดกโลกโดยองค์การยูเนสโก ในปีค.ศ. 1999
ฉาปี้
ฉาปี้ (; 1227–1281) เป็นฮองเฮาของกุบไล ข่าน ปฐมจักรพรรดิราชวงศ์หยวน พระราชสมภพเมื่อ ค.ศ. 1227 ตามประวัติศาสตร์ชาวมองโกล ฉาปี้เป็นฮองเฮาซึ่งกุบไล ข่าน โปรดปราน และยกย่องให้เป็นที่ปรึกษาราชกิจส่วนพระองค์ด้วย
สุธิราช วงศ์เทวัญ
กุ้ง สุทธิราช อาร์สยาม หรือ กุ้ง สุทธิราช วงศ์เทวัญ นักร้องเพลงลูกทุ่ง นักแสดง และนักแสดงลิเกชาวไทย
สุธิราช วงศ์เทวัญ มีชื่อเล่นว่า กุ้ง มีชื่อและนามสกุลจริงว่า สุธิราช อุสุภะ
สุทธิราช วงศ์เทวัญ ขณะที่เรียนมัธยมยังเป็นนักกีฬาเซปัคตะกร้อของจังหวัดชัยนาทอีกด้วย ซึ่งได้รับรางวัลมากมาย ปัจจุบันเป็นนักร้องในสังกัดค่ายอาร์สยาม ในเครือบริษัท อาร์เอส จำกัด (มหาชน)
เป็นการนำบทเพลงไทยสากล ที่ได้รับความนิยมของค่ายอาร์เอสมาขับขานใหม่ในแบบฉบับสุธิราช อาร์สยาม
อัลบั้มพิเศษ สุธิราช-วิรดา วงศ์เทวัญ อาร์สยาม เป็น Project พิเศษ ในโอกาสครบรอบ 10 ปี ของค่าย อาร์สยาม ในอัลบั้มนี้เป็นการเปิดตัว วิรดา วงศ์เทวัญ อาร์สยาม น้องสาวแท้ๆ ของ กุ้ง สุธิราช อาร์สยาม
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
เทศบาลตำบลเถินบุรี
เทศบาลตำบลเถินบุรี เป็นหน่วยปกครองส่วนท้องถิ่น ในตำบลเถินบุรี อำเภอเถิน จังหวัดลำปาง
อำเภอของประเทศฝรั่งเศส
อำเภอ หรือ ก็องตง () เป็นหน่วยบริหารหนึ่งของประเทศฝรั่งเศส โดยแบ่งย่อยจาก 101 จังหวัด () และ 342 เขต () ตามเขตการปกครองของฝรั่งเศส
นอกเหนือจากบทบาททางการปกครองและทางการศาลแล้ว จุดประสงค์หลักของการแบ่งอำเภอนั้นมีเพื่อใช้ในการแบ่งเขตเลือกตั้ง สำหรับการเลือกตั้งผู้แทน () ในสภาของแต่ละจังหวัด ซึ่งในปัจจุบันมีจำนวนอำเภอ 4,032 อำเภอในประเทศฝรั่งเศส โดยส่วนมากเป็นการรวมตัวกันของเทศบาล (อันเป็นหน่วยการปกครองที่เล็กที่สุด) แต่ถึงแม้ว่าในบางเทศบาลที่มีขนาดใหญ่กินพื้นที่หลายอำเภอ แต่อำเภอมักจะมีจำนวนประชากรที่ไล่เลี่ยกัน ต่างจากเทศบาลซึ่งอาจจะมีขนาดประชากรตั้งแต่ 1 คน เช่น เมืองร็อชฟูชาร์ ไปจนถึงกว่า 2 ล้านคน เช่น กรุงปารีส
ในแต่ละอำเภอ จะมีเมืองหลักที่เป็นศูนย์กลาง () ซึ่งมักจะเป็นเทศบาลที่มีประชากรมากที่สุดในเขตอำเภอ อันเป็นที่ตั้งของกองตำรวจทหาร () สรรพากรอำเภอ และผู้พิพากษาท้องถิ่น ()
เหตุปะทะในลาฮัดดาตู พ.ศ. 2556
เหตุปะทะในลาฮัดดาตู พ.ศ. 2556 มีขึ้นหลังชาวฟิลิปปินส์ 235 คน ซึ่งบางส่วนมีอาวุธ ล่องเรือขึ้นฝั่งในลาฮัดดาตู (Lahad Datu) รัฐซาบะฮ์ ประเทศมาเลเซีย เมื่อวันที่ 11 กุมภาพันธ์ 2556 กลุ่มดังกล่าว ซึ่งเรียกตัวเองว่า "กองกำลังความมั่นคงแห่งรัฐสุลต่านซูลูและบอร์เนียวเหนือ" ถูกส่งมาโดย สุลต่านจามาลิล กีรามที่ 3 หนึ่งในผู้อ้างสิทธิ์ราชบัลลังก์รัฐสุลต่านซูลู คิรามแถลงว่า เป้าหมายของพวกเขา คือ ยืนยันการอ้างสิทธิ์เหนือดินแดนซาบะฮ์ตะวันออก (เดิมคือ บอร์เนียวเหนือ) ที่ยังไม่มีข้อยุติ
กองกำลังความมั่นคงของมาเลเซียล้อมหมู่บ้านแห่งหนึ่งในลาฮัดดาตูที่คนกลุ่มดังกล่าวชุมนุมกัน ขณะที่การเจรจาหาทางออกอย่างสันติกำลังดำเนินอยู่
ซูไงเปอตานี
ซูไงเปอตานี หรือ สุไหงปัตตานี () หรืออาจรู้จักในชื่อย่อว่า เอสจีเปอตานี หรือ เอสพี เป็นเมืองหนึ่งในรัฐเกอดะฮ์ ประเทศมาเลเซีย ซึ่งตั้งอยู่ทางตอนบนของคาบสมุทรมลายู เมืองนี้มีประชากร 456,605 คน ถือว่าเป็นเมืองใหญ่ที่สุดของรัฐเกอดะฮ์ และมีประชากรมากกว่าเมืองอาโลร์เซอตาร์ เมืองเอกของรัฐ
ซูไงเปอตานีเป็นที่ตั้งโบราณสถานยุคก่อนอิสลามคือหุบเขาบูจัง อายุกว่าหนึ่งพันปีซึ่งก่อสร้างขึ้นตามคติฮินดู-พุทธ ห่างจากตัวเมืองซูไงเปอตานี 17 กิโลเมตร ภายในหุบเขาได้จัดแสดงพิพิธภัณฑ์ที่แสดงโบราณวัตถุที่ขุดพบจากหุบเขาบูจัง
ชื่อเมือง ซูไงเปอตานี แปลว่า แม่น้ำกสิกร มาจากคำว่า "ซูไง" (; ไทยเรียก สุไหง) แปลว่าแม่น้ำ กับคำว่า "เปอตานี" (; ไทยเรียก ปัตตานี) ที่แปลว่า ชาวนาหรือเกษตรกร
ซีดีจี
กลุ่มบริษัทซีดีจี จากผู้ให้บริการสำรองข้อมูลคอมพิวเตอร์ในช่วงสงครามเวียดนาม ได้พัฒนาสู่กลุ่มบริษัทที่มีความเชี่ยวชาญในการให้บริการด้านเทคโนโลยีสารสนเทศแบบครบวงจรแก่หน่วยงานภาครัฐ รัฐวิสาหกิจ และเอกชน ตั้งแต่การให้คำปรึกษา ออกแบบ พัฒนา จัดหาอุปกรณ์พร้อมติดตั้งระบบฮาร์ดแวร์ ซอฟต์แวร์ และแอปพลิเคชันต่างๆ เพื่อให้ตอบสนองความต้องการของลูกค้าได้ทุกรูปแบบ ตลอดจนบริการฝึกอบรมให้แก่บุคลากรในองค์กรของลูกค้าให้พร้อมนำไปปฏิบัติงานได้ทันที รวมไปถึงบริการหลังการขายพร้อมซ่อมบำรุงครบวงจร ทำให้เราได้รับความไว้วางใจจากลูกค้า ทั้งหน่วยงานภาครัฐ รัฐวิสาหกิจ และองค์กรเอกชนขนาดใหญ่ เป็นระยะเวลายาวนานกว่า 50 ปี
กลุ่มบริษัทซีดีจี ประกอบด้วยบริษัทในเครือ 6 บริษัท คือ
วิสัยทัศน์ (Vision)
ผู้ให้บริการเทคโนโลยี โซลูชันซึ่งใช้งานได้จริง ที่มุ่งยกระดับคุณภาพชีวิตและแก้ปัญหาให้แก่สังคมอย่างสร้างสรรค์เพื่อชีวิตและความเป็นอยู่ที่ดีขึ้น
แบรนด์ (Brand Mantra)
Technology for A Better Society เทคโนโลยีเพื่อคุณภาพสังคมที่ดีขึ้น
คุณค่าองค์กร (Core Values)
คุณค่าองค์กรเป็นสิ่งที่ผู้บริหารและพนักงานทุกคนของกลุ่มบริษัทซีดีจียึดถือเป็นหลักปฏิบัติร่วมกัน เราปลูกฝังพนักงานให้มีค่านิยมเดียวกันกับองค์กร และได้สะท้อนออกมาเป็นแนวทางการทำงาน สิ่งเหล่านี้จะช่วยให้พนักงานและองค์กรสามารถบรรลุเป้าหมายและวิสัยทัศน์ไปด้วยกัน  http://www.cdg.co.th
จังหวัดซูลู
ซูลู (ฟิลิปีโนและ) หรือ ซูก (เตาซุก: ) เป็นจังหวัดเกาะปกครองตนเองของประเทศฟิลิปปินส์ ตั้งอยู่ในเขตปกครองตนเองในมุสลิมมินดาเนา (ARMM) เมืองหลวง คือ โฮโล และกินพื้นที่กลุ่มเกาะกลางของกลุ่มเกาะซูลู ระหว่างบาซีลันกับตาวี-ตาวี เป็นที่ตั้งของรัฐสุลต่านซูลูในประวัติศาสตร์
ซัมมุ
ซัมมุ () เป็นเมืองในจังหวัดชิบะ ประเทศญี่ปุ่น ในปี ค.ศ. 2012 มีจำนวนประชากร 55,054 คน มีขนาดพื้นที่ทั้งสิ้น 146.38 ตารางกิโลเมตร ในอดีตมีชื่อเสียงด้านอุตสาหกรรมป่าไม้ ปัจจุบันประกอบอาชีพเกษตรกรรมขนาดเล็ก ปลูกผักชนิดต่าง ๆ เช่น แคร์รอต แตงโม และถั่วลิสง เป็นเมืองพักอาศัยรองรับจากเมืองชิบะ และโตเกียว
2012 แอลพีจีเอทัวร์
2012 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศออสเตรเลีย เมื่อวันที่ 9 กุมภาพันธ์ 2012 และสิ้นสุดฤดูกาลในรายการสุดท้ายที่ฟลอริดา ในวันที่ 18 พฤศจิกายน 2012
ในฤดูกาล 2012 ของแอลพีจีเอทัวร์นี้มีรายการแข่งขันอย่างเป็นทางการทั้งหมด 27 รายการ ซึ่งมากขึ้นจากปี 2011 4 รายการ โดย 15 ใน 27 รายการนั้นถูกจัดขึ้นในสหรัฐอเมริกา และอีก 12 รายการได้จัดในประเทศต่าง ๆ ทั้งหมด 11 ประเทศ
สเตซี ลูอิส เป็นผู้ชนะรายการแข่งขันมากที่สุดในปีนี้ โดยชนะไป 4 รายการ ทำให้เธอได้รับรางวัลผู้เล่นยอดเยี่ยมแห่งปีไปครอง, อินบี ปาร์ค ชนะ 2 รายการ และทำเงินรางวัลสูงสุดของฤดูกาลโดยทำไป $2,266,638 และยังชนะรางวัลถ้วยโทรฟี่โดยที่เธอทำคะแนนต่ำสุดของฤดูกาลอีกด้วย, โซ ยอน รยู เป็นผู้เล่นหน้าใหม่ยอดเยี่ยม จากการชนะ 1 รายการ โดยทำเงินรางวัลเป็นลำดับที่ 6 และทำคะแนนต่ำที่สุดมาเป็นลำดับที่ 2
"ที่มา: LPGA 2012 Schedule"
รายการเมเจอร์ ริโคห์ วีเมนส์ บริติช โอเพ่น ได้เลื่อนการแข่งขันจากปกติจัดการแข่งขันในช่วงปลายเดือนกรกฎาคม เลื่อนไปในช่วงกลางเดือนกันยายน ทั้งนี้เพื่อเอื้อความสะดวกให้กับการแข่งขันกีฬาโอลิมปิกฤดูร้อน ปี 2012 ที่ ลอนดอน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (เฉพาะรายการที่เป็นทางการเท่านั้น)
ผู้นำอันดับเงินรางวัล
"ดูอันดับทั้งหมด"
ผู้นำอันดับคะแนนเฉลี่ย
"ดูอันดับทั้งหมด"
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
คุยหลัทธิ
คุยหลัทธิ () หมายถึง แนวคิดหรือความรู้แบบหนึ่งที่ถูกสงวนไว้ให้รับรู้หรือเปิดเผยได้กับคนเฉพาะกลุ่ม โดยเฉพาะผู้ที่เป็นสมาชิกหรือผู้สนใจเป็นพิเศษ
ขบวนการทางศาสนาที่มีแนวคิดแบบคุยหลัทธิ เช่น ลัทธิการเล่นแร่แปรธาตุ โหราศาสตร์ ไญยนิยม วัชรยาน ไสยศาสตร์ ลัทธิเซียนเทียนเต้า ลัทธิอนุตตรธรรม เจตนิยม เป็นต้น
คำว่า "คุยฺห" ในภาษาบาลี และคำว่า ἐσωτερικός ("เอโซเตริกอส") ในภาษากรีก แปลว่า เรื่องภายใน ลี้ลับ เชิงรหัสยะ ส่วนตัว ดังนั้น คุยหลัทธิ หรือ Esotericism จึงหมายถึง การยึดถือความเชื่อลี้ลับ ที่เปิดเผยเฉพาะในกลุ่มของตน
ศาสนาพุทธลัทธิคุยหยาน () หรือวัชรยาน แต่เดิมเป็นแนวการปฏิบัติธรรมอย่างหนึ่งในนิกายมหายาน จนพุทธศตวรรษที่ 10 จึงแยกตัวออกมาเป็นนิกายใหม่ แต่ยังคงพื้นฐานแนวคิดแบบมหายานไว้ การเรียกว่าคุยหยาน ก็ด้วยเหตุผล 4 ประการ คือ
บัญญัติโดยเทียบจากพจนานุกรมภาษาสันสกฤต Esoteric แปลว่า คุยฺห () / คูฑ ()
สโมสรฟุตบอลบางกอกกล๊าสในฤดูกาล 2556
สโมสรฟุตบอลบางกอกกล๊าส หลังจากจบฤดูกาล 2555 ลงไปด้วยอันดับที่8 ของตารางไทยพรีเมียร์ลีก ผู้บริหารสโมสรได้ผ่าตัดเปลี่ยนแปลงทีมครั้งใหญ่ ปล่อยนักเตะออกไปถึง 14 ราย
ได้นักเตะเข้ามาใหม่ หลายคน ภายใต้สโลแกนในปีนี้ Believe in Change สู้ไปด้วยกัน พร้อมกันนี้ได้ปรับเปลี่ยนให้ ฟิล สตับบินส์ ทำหน้าที่ผู้จัดการทีมและโค๊ช ไปพร้อมกัน
ผ่านไปนัดที่1 ของฤดูกาล2556 สโมสรได้ปรับเปลี่ยนตำแหน่งผู้จัดการทีมและโค๊ชใหม่ อีกครั้ง หลังจาก ฟิล สตับบินส์ ทำผลงานในช่วงปรีซีซันและนัดเปิดสนามได้ไม่ดีนัก
จึงมีการปรับเปลี่ยนให้ อนุรักษ์ ศรีเกิด ขึ้นมารับหน้าที่ หัวหน้าผู้ฝึกสอน คนใหม่แทน
นัดที่ 9 ของฤดูกาล2556 ก็ได้เกิดการเปลี่ยนแปลงตำแหน่งหัวหน้าผู้ฝึกสอนคนใหม่ ของสโมสรบางกอกกล๊าส อีกครั้ง หลังจาก โค๊ชแต๊ก อรรถพล บุษปาคม ได้ยกเลิกสัญญากับสโมสรบุรีรัมย์ ยูไนเต็ด หลังจากจบศึกเอเอฟซีแชมป์เปี้ยนลีก รอบแรกจบลง สโมสรได้เสนอสัญญาให้โค๊ชแต๊ก เข้ามารับหน้าที่หัวหน้าผู้สอนใหม่ทันที่ โดยจะประเดิมด้วยการออกไปเยือน ชลบุรีเอฟซี
"รายชื่อสต๊าฟโค๊ช (พ.ศ. 2556 - ปัจจุบัน) "
แม่น้ำโทเนะ
แม่น้ำโทเนะ () ในแม่น้ำในภูมิภาคคันโต ประเทศญี่ปุ่น มีต้นกำเนิดจากยอดเขาโอมินากามิ ในเทือกเขาเอจิโงะ ในบริเวณจังหวัดกุมมะและจังหวัดนีงาตะ ไหลลงสู่อ่าวโตเกียว ในจังหวัดชิบะ มีความยาวทั้งสิ้น 322 กิโลเมตร ยาวเป็นอันดับที่สองของญี่ปุ่นรองจากแม่น้ำชินาโนะ ก่อให้เกิดที่ราบปากแม่น้ำกินอาณาเขตกว่า 16,840 ตารางกิโลเมตร
แม่น้ำโทเนะแยกออกเป็นแม่น้ำสายย่อยอีก เช่น แม่น้ำอางาซึมะ แม่น้ำวาตาราเซะ แม่น้ำคินุ แม่น้ำโคไก และแม่น้ำเอโดะ
100 หนังสือดีเพื่อพัฒนาเด็กและเยาวชนไทย
100 หนังสือดีเพื่อพัฒนาเด็กและเยาวชนไทย เป็นโครงการที่จัดขึ้นโดยสำนักงานส่งเสริมสังคมแห่งการเรียนรู้และคุณภาพเยาวชน ในงานมหกรรมหนังสือระดับชาติ ครั้งที่ 17 วันที่ 25 ตุลาคม พ.ศ. 2555 ที่ศูนย์ประชุมแห่งชาติสิริกิติ์ เพื่อส่งเสริมให้เด็กและเยาวชนไทยมีนิสัยรักการอ่าน
หลักเกณฑ์ในการพิจารณา 100 หนังสือดีเพื่อพัฒนาเด็กและเยาวชนไทยนั้น มีหลักเกณฑ์ทั้งหมด 4 หลักเกณฑ์ ดังนี้
กรรมการในการพิจารณา 100 หนังสือดีเพื่อพัฒนาเด็กและเยาวชนไทยนั้น มีทั้งหมด 6 ท่านด้วยกัน ดังนี้
กองทัพลาว
กองทัพลาว (; ) เป็นชื่อกองกำลังทหารของของราชอาณาจักรลาว ก่อตั้งเมื่อ พ.ศ. 2492 อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือเจ้ามหาชีวิต
การบังคับบัญชาของกองทัพแห่งราชอาณาจักรลาวอยู่ภายใต้การบังคับบัญชาของรัฐมนตรีว่าการกระทรวงกลาโหมที่เวียงจันทน์ โดยทั่วประเทศ แบ่งเป็นเขตทหารทั้งสิ้น 5 เขต ในการต่อสู้กับขบวนการปะเทดลาว กองทัพแห่งราชอาณาจักรลาวได้รับการฝึกจากกองทัพฝรั่งเศส อุปกรณ์ส่วนใหญ่มาจากกองทัพสหรัฐ เพราะสหรัฐให้การสนับสนุนฝรั่งเศสในสงครามอินโดจีนครั้งที่ 1
ระหว่าง พ.ศ. 2505 – 2514 กองทัพสหรัฐอเมริกาให้การสนับสนุนกองทัพแห่งราชอาณาจักรลาวถึงประมาณ 500 ล้านดอลลาร์สหรัฐ ระหว่าง พ.ศ. 2514 – 2518 จัดตั้งกองทัพอากาศ ที่มีเครื่องบินโจมตีและเฮลิคอปเตอร์ กองทัพนี้สิ้นสุดลงเมื่อราชอาณาจักรลาวล่มสลายและจัดตั้งรัฐบาลสาธารณรัฐประชาธิปไตยประชาชนลาวพร้อมกับสถาปนากองทัพประชาชนแทน
อวัธ
อวัธ (Awadh; , ) หรืออูธเป็นแคว้นที่มีความสำคัญทางประวัติศาสตร์ทางตอนเหนือของอินเดียตั้งอยู่บริเวณที่ราบลุ่มแม่น้ำระหว่างแม่น้ำยมุนาทางตะวันตกเฉียงใต้และแม่น้ำคันทักทางตะวันออก คำว่าอวัธมาจากอโยธยางเป็นชื่อเมืองของพระราม อังกฤษเข้ามายึดแคว้นนี้ไปทีละส่วนใน พ.ศ. 2344 และยึดได้ทั้งหมดใน พ.ศ. 2399 พร้อมทั้งตั้งชื่อแคว้นนี้ใหม่ว่าแคว้นอูธ ปัจจุบันเป็นส่วนหนึ่งของรัฐอุตตรประเทศ
แคว้นอวัธนี้ปรากฏชื่อในรามายณะ ส่วนในนิทานชาดกทางพุทธศาสนาเรียกแคว้นนี้ว่าแคว้นโกศล และยังคงดำรงสถานะแคว้นต่อมาจนถึงสมัยราชวงศ์โมกุล ประชาชนส่วนใหญ่นับถือศาสนาฮินดูและพูดภาษาฮินดี แคว้นอวัธแยกตัวออกมาจากจักรวรรดิโมกุลเมื่อจักรวรรดิอ่อนแอลง และปกครองโดยข้าหลวงที่เป็นมุสลิมเรียกว่านาวาบ เมืองหลวงอยู่ที่ไฟซาบาด ต่อมาย้ายไปเมืองลักเนา แม้ว่าจะถูกบริษัทอีสต์อินเดียรุกรานเมื่อ พ.ศ. 2319 แต่อวัธก็ยังรักษาสิทธิขาดในการปกครองของตนไว้ได้จนถึง พ.ศ. 2399
ตั้งแต่ พ.ศ. 2344 เป็นต้นมา อวัธเสียดินแดนให้อังกฤษไปกว่าครึ่ง ถูกปิดล้อมด้วยดินแดนของอังกฤษ นาวาบและราชสำนักไม่มีกองกำลังป้องกันตนเองอีกต่อไป อังกฤษเข้ามายึดดินแดนส่วนที่เหลือใน พ.ศ. 2399 ทำให้ชาวอวัธไม่พอใจ และเป็นหนึ่งในสาเหตุที่ทำให้เกิดกบฏซีปอยใน พ.ศ. 2400 – 2401 เมืองลักเนาเสียหายอย่างมาก หลังจากนั้น อังกฤษจึงเปลี่ยนชื่ออวัธเป็นแคว้นอูด
นาฏศิลป์ในประเทศลาว
นาฏศิลป์ในประเทศลาว (; "นาฏกรรมลาว") เป็นนาฏศิลป์ที่เป็นเอกลักษณ์ของกลุ่มชาติพันธุ์ลาวซึ่งพบในภาคตะวันออกเฉียงเหนือของไทยด้วย และการแสดงพื้นบ้านของกลุ่มชาติพันธุ์อื่นๆ มีทั้งนาฏศิลป์ในราชสำนัก และนาฏศิลป์พื้นบ้าน เช่น หมอลำ หนังตะลุง หลวงพระบางและเวียงจันทน์เป็นแหล่งของนาฏศิลป์คลาสสิกในราชสำนัก และนาฏศิลป์ที่ได้รับอิทธิพลจากเขมร
เป็นนาฏศิลป์ที่พัฒนาขึ้นในราชสำนักล้านช้างซึ่งคล้ายกับที่พบในราชสำนักสยามและกัมพูชา ส่วนใหญ่แสดงเรื่องพระลักษมณ์พระราม (รามเกียรติ์หรือรามายณะฉบับลาว) หรือจากนิทานชาดก รวมทั้งวรรณคดีท้องถิ่นเช่นสินไซ (สังข์ศิลป์ชัย) การแสดงแบบนี้มีสองประเภทคือโขนและละคร โขนเป็นการแสดงเรื่องพระลักษมณ์พระราม ใช้ตัวแสดงชายหญิง ละครเป็นการแสดงที่ส่วนใหญ่ใช้ผู้หญิง ส่วนหนังตะลุงเป็นการแสดงที่คล้ายวายังของชาวมลายู และเล่นเรื่องราวที่หลากหลายกว่าโขนและละคร
ลำลาวหรือหมอลำเป็นการแสดงดนตรีพื้นบ้านของลาว โดยนักร้องเป็นผู้เล่าเรื่อง ใช้แคนเป็นเครื่องดนตรีหลัก แต่ก็ใช้เครื่องดนตรีอื่นประกอบได้ การแสดงแบบเดียวกันนี้ในภาคตะวันออกเฉียงเหนือของไทยเรียกหมอลำ แต่ในลาว คำว่าหมอลำจะเน้นที่ตัวผู้ขับร้อง
ฟ้อนรำพื้นเมืองเป็นการฟ้อนรำที่มีความหลากหลาย โดยที่มีชื่อเสียงที่สุดคือลำตังหวายและลำสาละวันทางภาคใต้ของลาว ฟ้อนรำพื้นเมืองที่เป็นที่นิยมคือรำวง ซึ่งเป็นการแสดงประจำชาติของลาวที่มีลักษณะร่วมกับรำวงในไทยและกัมพูชา นิยมเล่นในงานฉลองรื่นเริงต่างๆ
เป็นหมอลำประเภทหนึ่ง โดยหมอลำผู้ขับร้องจะแต่งตัวและแสดงท่าทางประกอบได้หลากหลาย เรื่องราวที่แสดงมีหลากหลาย เช่นนิทานชาดก ไปจนถึงโครงการพัฒนาและปัญหาในชุมชน ดนตรีที่ใช้บรรเลงประกอบมีหลากหลายทั้งดนตรีคลาสสิกและดนตรีสมัยใหม่ ขึ้นกับลักษณะของเรื่องที่จะเล่า
ประธานาธิบดีฟิลิปปินส์
ประธานาธิบดีฟิลิปปินส์ () เป็นประมุขแห่งรัฐและหัวหน้ารัฐบาลของสาธารณรัฐฟิลิปปินส์ ประธานาธิบดีเป็นผู้นำของฝ่ายบริหารของรัฐบาลฟิลิปปินส์และเป็นผู้บัญชาการทหารแห่งกองทัพฟิลิปปินส์ ประธานาธิบดีฟิลิปปินส์ในภาษาฟิลิปีโนจะเรียกว่า Ang Pangulo หรือเรียกอย่างเป็นทางการว่า Presidente
ภายใต้มาตรา 7 วรรคที่ 1 ของรัฐธรรมนูญแห่งสาธารณรัฐฟิลิปปินส์ ประธานาธิบดีเป็นหัวหน้าฝ่ายบริหารของรัฐบาล ซึ่งรวมถึงคณะรัฐมนตรีและหน่วยงานริหาร อำนาจบริหารเป็นของประธานาธิบดีเพียงผู้เดียว
มาตรา 19 ให้อำนาจประธานาธิบดีที่จะผ่อนปรน ปรับลด และอภัยโทษ และยกเงินค่าปรับและค่าสินไหมหลังจากที่คดีถูกพิพากษาโดยศาลถึงที่สุดแล้ว ยกเว้นเมื่อประธานาธิบดีอยู่ระหว่างถูกฟ้องร้อง
มาตรา 20 ให้ประธานาธิบดีในการทำสนธิสัญญาหรือกู้ยืมเงินจากต่างประเทศในนามของสาธารณรัฐฟิลิปปินส์ด้วยความเห็นชอบของคณะกรรมการการเงินระหว่างประเทศและภายใต้ข้อจำกัดของกฎหมาย
ปรธานาธิบดี ยังเป็นผู้กำกับดูแลหน่วยการบริหารราชการส่วนท้องถิ่น
มาตรา 7 วรรคที่ 18 ของรัฐธรรมนูญ "ประธานาธิบดีเป็นผู้บัญชาการทหารแห่งกองทัพฟิลิปปินส์" ในฐานะที่เป็นผู้บัญชาการทหาร ประธานาธิบดีสามารถสั่งการกองกำลังติดอาวุธดังกล่าวเพื่อป้องกันหรือปราบปรามความรุนแรงที่ผิดกฎหมายหรือการจลาจล ในกรณีของการบุกรุกหรือการก่อจลาจลเพื่อความปลอดภัยของประชาชน ประธานาธิบดีอาจใช้ระยะเวลาไม่เกินหกสิบวันระงับสิทธิ์ของคำสั่งของศาลภายใต้กฎอัยการศึก
องค์การบริหารส่วนตำบลไทยชนะศึก
องค์การบริหารส่วนตำบลไทยชนะศึก เป็นหน่วยงานการปกครอง ตำบลไทยชนะศึก อำเภอทุ่งเสลี่ยม จังหวัดสุโขทัย ครอบคลุมทั้งตำบลองค์การบริหารส่วนตำบลไทยชนะศึก มีประชากรทั้งหมด 8,269 คน
เบอตง (รัฐซาราวะก์)
เบอตง () เป็นเมืองหนึ่งในเขตเบอตง รัฐซาราวะก์ ประเทศมาเลเซีย มีชื่อเสียงเรื่อง "เรือนยาว" (; "รูมะฮ์ปันจัง") และวัฒนธรรมอันรุ่มรวยของชนพื้นเมือง ที่นี่มีประชากร 60,298 คน ส่วนใหญ่เป็นชาวมลายู (โอรังลาอุต), อีบัน, จีน และอื่น ๆ
กัวลาเตอเริงกานู
กัวลาเตอเริงกานู () เป็นเมืองหลวงและเมืองใหญ่ที่สุดของรัฐตรังกานู ประเทศมาเลเซีย ตั้งอยู่ทางชายฝั่งทะเลจีนใต้ทางตะวันออกเฉียงเหนือของประเทศ ห่างจากกัวลาลัมเปอร์ราว 500 กิโลเมตร มีประชากร 406,317 คน
ในอดีตที่นี่เคยเป็นเมืองท่าที่ค้าขายกับประเทศจีน ทำให้ที่นี่มีประชาชนที่เชื้อสายจีนเข้ามาตั้งรกรากเป็นจำนวนมาก แต่ต่อมาการค้าขายมักติดต่อไปยังเมืองมะละกา การค้าในกัวลาเตอเริงกานูจึงลดความสำคัญลงไป
กัวลาเตอเริงกานูเป็นที่รู้จักในฐานะเป็นที่ตั้งของห้องแถวในชุมชนชาวจีนอายุกว่าร้อยปี ซึ่งเคยถูกคุกคามจากการรื้อถอน ภายหลังหมู่บ้านดังกล่าวจึงถูกขึ้นบัญชีของกองทุนอนุสรณ์สถานโลกในปี ค.ศ. 1998 ซึ่งมีความพยายามให้ประชาชนในท้องถิ่นอนุรักษ์หมู่บ้านแห่งนี้ต่อไป
โรงเรียนสารสาสน์วิเทศร่มเกล้า
โรงเรียนสารสาสน์วิเทศร่มเกล้า () เป็นโรงเรียนแห่งที่ 13 ของกลุ่มโรงเรียนในเครือสารสาสน์ที่เปิดการเรียนการสอนตามหลักสูตรของกระทรวงศึกษาธิการโดยใช้ภาษาอังกฤษเป็นสื่อการสอน (Bilingual Program โรงเรียนสองภาษา) ก่อตั้งขึ้นโดย พิบูลย์ ยงค์กมล และ เพ็ญศรี ยงค์กมล เมื่อปี พ.ศ. 2545 และเป็นโรงเรียนสอนหลักสูตรสองภาษา และเปิดสอนหลักสูตรนานาชาติ (International Education Program)
เฮนรี สตีล โอลคอต
พันเอก เฮนรี สตีล โอลคอต (; ; 2 สิงหาคม ค.ศ. 1832 – 17 กุมภาพันธ์ ค.ศ. 1907) เป็นข้าราชการทหาร นักหนังสือพิมพ์ และนักนิติศาสตร์ชาวอเมริกันซึ่งเป็นผู้ร่วมก่อตั้งและเป็นประธานคนแรกแห่งสมาคมเทวปรัชญา
โอลคอตเป็นผู้มีชื่อเสียงชาวอเมริกาเชื้อสายยุโรปคนแรกที่เข้ารีตเป็นพุทธศาสนิกชน การต่าง ๆ ที่เขาปฏิบัติในภายหลังในฐานะประธานสมาคมเทวปรัชญานั้นมีส่วนช่วยฟื้นฟูการศึกษาพุทธศาสนา โอลคอตยังชื่อว่าเป็นนักนวนิยมทางพุทธที่ลงทุนลงแรงไปในการตีความพุทธศาสนาผ่านมุมมองแบบตะวันตก
นอกจากนี้ เขายังเป็นหัวเรือในการฟื้นฟูพุทธศาสนาในประเทศศรีลังกา จึงได้รับการยกย่องเรื่องนี้ในประเทศศรีลังกา โดยชาวศรีลังกากล่าวขานกันว่า เขา "เป็นวีรบุรุษคนหนึ่งซึ่งฝ่าฝันเพื่อเอกราชของเรา และเป็นนักบุกเบิกการรื้อฟื้นทางศาสนา ชาตินิยม และวัฒนธรรมในยุคปัจจุบัน"
โอลคอตนั้นเกิดในครอบครัวคริสต์เพรสไบทีเรียน (Presbyterian) ที่เคร่งครัด ในเมืองออเรนจ์ รัฐนิวเจอร์ซีย์ เขาเดินทางและเริ่มงานของเขาเพราะเหตุการณ์ที่เกิดขึ้นในเมืองปานะดุระ ประเทศศรีลังกา และเพียงเพราะหนังสือพิมพ์ Times Of Ceylon จาก ดร.เจมส์ มาร์ติน พีเบิลส์ ที่นำไปให้ เพื่อหน้าที่ของเขา และคนสำคัญจากส่วนต่าง ๆ ของโลก เขาเดินทางมาถึงประเทศศรีลังกาเมื่อวันที่ 21 พฤษภาคม ค.ศ. 1880 โดยที่ ภารกิจของพันเอกเฮนรี สตีล โอลคอต มีดังนี้
ชาวต่างประเทศเชื่อว่าเขาเป็นชาวต่างชาติคนเดียวที่รัฐบาลศรีลังกามีมติให้สร้างอนุสาวรีย์ไว้เป็นอนุสรณ์
มหาศึกชิงบัลลังก์ (บันเทิงคดี)
มหาศึกชิงบัลลังก์ () เป็นชุดนวนิยายแฟนตาซีระดับสูง เขียนโดย จอร์จ อาร์. อาร์. มาร์ติน ผู้ประพันธ์นวนิยายและผู้เขียนบทภาพยนตร์ชาวอเมริกัน เริ่มชุดในปี 2534 และจัดพิมพ์"เกมล่าบัลลังก์"ซึ่งเป็นเล่มแรก ในปี 2539 มาร์ตินค่อย ๆ ขยายไตรภาคที่วางโครงไว้เดิมเป็นเจ็ดเล่ม เล่มห้า "A Dance with Dragons" (ยังไม่มีชื่อภาษาไทย) ใช้เวลาเขียนห้าปีกระทั่งจัดพิมพ์ในปี 2554 ขณะนี้ เล่มหก ชื่อ "The Winds of Winter" อยู่ระหว่างการเขียน
เรื่องราวของ"มหาศึกชิงบัลลังก์"เกิดขึ้นในทวีปสมมติ เวสเทอรอสและเอ็สซอส โดยมีประวัติศาสตร์หลายพันปี บันเทิงคดีชุดนี้บอกเล่าในตัวละครมุมมองบุคคลที่สาม ซึ่งมีจำนวนมากถึง 31 ตัวละครจนถึงเล่มห้า เกี่ยวข้องกับสามเรื่องราว ได้แก่ บันทึกเหตุการณ์สงครามระหว่างราชวงศ์หลายตระกูลเพื่อชิงการควบคุมเวสเทอรอส ภัยคุกคามจากอมนุษย์เหนือธรรมชาติที่จำศีลอยู่ซึ่งอาศัยอยู่พ้นกำแพงน้ำแข็งมหึมาทางพรมแดนทิศเหนือของเวสเทอรอส และความทะเยอทะยานของเดเนอริส ทาร์แกร์เรียน พระราชธิดาที่ทรงถูกเนรเทศของพระมหากษัตริย์ที่ถูกปลงพระชนม์ในสงครามกลางเมืองไม่นานก่อนพระนางประสูติ ที่จะเสด็จกลับเวสเทอรอสพร้อมด้วยมังกรและอ้างสิทธิ์เหนือราชบัลลังก์อันชอบธรรม
มาร์ตินได้รับแรงบันดาลใจจากเหตุการณ์ในประวัติศาสตร์ อย่างยุคสงครามดอกกุหลาบของอังกฤษ เขาแต่งขัดสัญนิยมของประเภทแฟนตาซีระดับสูง บันเทิงคดีชุดนี้ได้รับการยกย่องสำหรับความสมจริง โดยให้การยุทธ์และเล่ห์การเมืองอยู่เหนือเวทมนตร์ เล่มแรกไม่มีเวทมนตร์ในทางปฏิบัติเลย แต่เวทมนตร์เริ่มมีอยู่มากขึ้นในแต่ละเล่ม ความรุนแรง เพศสภาพและความกำกวมทางจริยธรรมมักถูกแสดงโดยตัวละครที่ออกชื่อกว่าหนึ่งพันตัวละคร ตัวละครหลักมักถูกฆ่าเพื่อที่ผู้อ่านไม่สามารถวางใจว่าผู้ที่สมเป็นวีรบุรุษอยู่รอดปลอดภัย โครงสร้างหลายมุมมองทำให้สามารถสำรวจตัวละครได้จากหลายด้าน เพื่อที่ผู้ที่สมเป็นตัวโกงจะได้ให้มุมมองของตนบ้าง ตรงกันข้ามกับการเล่าเรื่องคนเดียว โครงสร้างนี้สามารถเสนอสารสนเทศที่ชวนให้ไขว้เขวเพราะถูกการตีความเหตุการณ์ของตัวละครแต่ละตัวบิดเบือนไป แทนที่จะเป็นการนำเสนอข้อเท็จจริงอย่างแท้จริง มหาศึกชิงบัลลังก์ยังได้รับการวิจารณ์เชิงวิพากษ์จากการพรรณนาถึงหญิงและศาสนาที่หลากหลาย
แม้ทีแรกจะจัดพิมพ์โดยไม่มีการโฆษณายิ่งใหญ่ ปัจจุบันหนังสือในชุดขายได้กว่า 15 ล้านเล่มทั่วโลก และได้รับการแปลเป็นภาษาต่าง ๆ กว่า 20 ภาษา เล่มสี่และเล่มห้าขึ้นอันดับหนังสือขายดีเดอะนิวยอร์กไทมส์ทันทีที่วางจำหน่าย ในบรรดางานดัดแปลงจำนวนมากมีนวนิยายขนาดสั้น ซีรีส์ทางโทรทัศน์ "มหาศึกชิงบัลลังก์" ทางเอชบีโอ การดัดแปลงเป็นหนังสือการ์ตูน ตลอดจนเกมไพ่ เกมกระดานและวิดีโอเกมต่าง ๆ
มูลนิธิไทยคม เอฟเอคัพ 2556
การแข่งขันฟุตบอล มูลนิธิไทยคม เอฟเอคัพ ฤดูกาล 2556 เริ่มการแข่งขันรอบคัดเลือก ตั้งแต่วันที่ 13 มีนาคม ไปจนถึงนัดชิงชนะเลิศ ในวันที่ 10 พฤศจิกายน พ.ศ. 2556 ซึ่งต้องย้ายไปแข่งขันที่สนามฟุตบอลธรรมศาสตร์ รังสิตเป็นครั้งแรก นับตั้งแต่ฤดูกาล 2552 เนื่องจากมีการชุมนุมทางการเมือง บริเวณใกล้กับสนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
ทำการจับสลากวันที่ 4 มีนาคม แข่งขันวันที่ 13 มีนาคม และ 3 เมษายน
ทำการแข่งขันวันที่ 10 เมษายน
ทำการจับสลากวันที่ 18 เมษายน ทำการแข่งขันวันที่ 24 เมษายน
ทำการจับสลากวันที่ 30 เมษายน ทำการแข่งขันวันที่ 26 มิถุนายน
ทำการจับสลากวันที่ 1 กรกฎาคม ทำการแข่งขันวันที่ 10 กรกฎาคม
ทำการจับสลากวันที่ 30 กรกฎาคม ทำการแข่งขันวันที่ 28 สิงหาคม
ทำการจับสลากวันที่ 5 กันยายน ทำการแข่งขันวันที่ 25 กันยายน
ทำการแข่งขันวันที่ 10 พฤศจิกายน ที่ สนามฟุตบอลธรรมศาสตร์ รังสิต
10 ทีมรอบแรก รวมกับ 18 ทีมดิวิชั่น 1 จับสลากประกบคู่การแข่งขันแบบน๊อคเอาท์ ทั้งหมด 14 คู่
14 ทีมรอบสอง รวมกับ 18 ทีมไทยพรีเมียร์ลีก จับสลากประกบคู่การแข่งขันแบบน๊อคเอาท์ ทั้งหมด 16 คู่ กำหนดจับสลากวันอังคารที่ 30 เมษายน 2556 เวลา 14.00น. ณ ห้องประชุมสมาคมฟุตบอลแห่งประเทศไทย
16 ทีมผู้ชนะในรอบสาม จับสลากประกบคู่การแข่งขันแบบน็อคเอาท์ ทั้งหมด 8 คู่ กำหนดจับสลากวันจันทร์ที่ 1 กรกฎาคม 2556 เวลา 14.00น. ณ ห้องประชุมสมาคมฟุตบอลแห่งประเทศไทย
ผู้ชนะในรอบสี่ 8 ทีมสุดท้าย จะจับสลากประกบคู่การแข่งขัน ที่ห้องรอดโพธิ์ทอง ณ สมาคมฟุตบอลแห่งประเทศไทย ศุภชลาศัย ในวันอังคารที่ 30 กรกฎาคม 2556 เวลา 14.00น. แข่งขันแบบน๊อคเอาท์เช่นเดิม
4ทีม ผู้ชนะในรอบก่อนรองชนะเลิศ จับสลากประกบคู่การแข่งขัน ในวันที่ 5 กันยายน ณ.ห้องประชุมรอดโพธิ์ทอง สมาคมฟุตบอลแห่งประเทศไทย
การสังหารหมู่ที่บอสตัน
การสังหารหมู่ที่บอสตัน หรือที่ชาวอังกฤษเรียกว่า อุบัติการณ์ที่ถนนคิง เป็นอุบัติการณ์เมื่อวันที่ 5 มีนาคม 1770 ซึ่งทหารแห่งกองทัพอังกฤษสังหารพลเรือนห้าคน และทำให้อีกหกคนได้รับบาดเจ็บ ขณะนั้นทหารอังกฤษประจำอยู่ในบอสตัน เมืองหลวงของจังหวัดอ่าวแมสซาชูเซตส์ ตั้งแต่ปี 1768 เพื่อคุ้มครองและสนับสนุนข้าราชการอาณานิคมที่พระมหากษัตริย์ทรงแต่งตั้ง ที่มีหน้าที่บังคับใช้กฎหมายของรัฐสภาที่ไม่ได้รับความนิยม ท่ามกลางความสัมพันธ์อันตึงเครียดที่ดำเนินมาระหว่างประชาชนกับทหาร เกิดฝูงชนวุ่นวายรอบตัวทหารยามอังกฤษนายหนึ่ง ผู้ถูกละเมิดและก่อกวนด้วยวาจา ต่อมา มีทหารอีกแปดนายมาร่วมด้วย ซึ่งถูกข่มขู่ด้วยวาจาและขว้างปาวัตถุใส่ พวกเขายิงปืนเข้าไปในฝูงชน โดยไม่ได้รับคำสั่ง ทำให้มีผู้เสียชีวิตทันทีสามคน และมีผู้ได้รับบาดเจ็บอีกจำนวนหนึ่ง จากนั้นมีผู้เสียชีวิตจากบาดแผลอีกสองคน
ฝูงชนสลายตัวในที่สุด หลังรักษาการแทนผู้ว่าราชการ โธมัส ฮัทชินสัน (Thomas Hutchinson) สัญญาว่าจะมีการสอบสวน แต่กลับมีการแก้ไขในวันรุ่งขึ้น โดยถอนทหารไปยังเกาะแคสเทล ทหารแปดนาย นายทหารหนึ่งนาย และพลเรือนสี่คนถูกจับและตั้งข้อหาฆ่าคน จอห์น อดัมส์ ทนายความและอนาคตประธานาธิบดีสหรัฐ แก้ต่างให้จำเลย ทำให้ทหารหกนายถูกปล่อยตัว ขณะที่อีกสองนายถูกพิพากษาลงโทษฐานทำให้คนตายโดยไม่เจตนาและได้รับโทษเบาลง โทษที่ผู้มีความผิดฐานทำให้คนตายโดยไม่เจตนาได้รับ คือ การตีตราที่มือ
การพรรณนา รายงานและโฆษณาชวนเชื่อเกี่ยวกับเหตุการณ์ ที่โดดเด่น คือ ภาพพิมพ์ลายแกะสีที่สร้างสรรค์โดย พอล รีเวียร์ (ดูขวามือ) ยิ่งทวีความตึงเครียดทั่วทั้งสิบสามอาณานิคม เหตุการณ์นี้ถูกมองอย่างกว้างขวางว่าเป็นการเกริ่นการณ์การปะทุสงครามปฏิวัติอเมริกาอีกห้าปีให้หลัง
ภานุวิชญ์ พุ่มหิรัญ
พลโท ศาสตราจารย์คลินิก ภานุวิชญ์ พุ่มหิรัญ (ชื่อเล่น: ตุ้ย) อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 37 (1 ตุลาคม 2555 - 30 กันยายน 2556), อดีตผู้อำนวยการศูนย์อำนวยการแพทย์พระมงกุฎเกล้า "(1 ต.ค.54 - 30 ก.ย.55)", อดีตผู้อำนวยการโรงพยาบาลพระมงกุฎเกล้า/ผู้อำนวยการวิทยาลัยแพทยศาสตร์พระมงกุฎเกล้า "(28 เม.ย.49 - 31 มี.ค.50)"
พลโท ศาสตราจารย์คลินิก ภานุวิชญ์ พุ่มหิรัญ เกิดเมื่อวันที่ 14 ธันวาคม พ.ศ. 2495 เป็นบุตรของ 
บิดา พลตรี นพ พุ่มหิรัญ อดีตผู้อำนวยการโรงงานซ่อมสร้างรถยนต์ทหาร ผู้อำนวยการองค์การทอผ้า
มารดา อาจารย์ บุญเสริม พุ่มหิรัญ อดีตผู้อำนวยการโรงเรียนอนุบาลนนทบุรี
การศึกษา จบการศึกษาชั้นประถมศึกษาจากโรงเรียนอัสสัมชัญธนบุรี (ACT155), ชั้นมัธยมศึกษาจากโรงเรียนวชิราวุธวิทยาลัย, นักเรียนโรงเรียนเตรียมทหาร รุ่นที่ ๑๑ (จปร.รุ่นที่ ๒๒) โรงเรียนนายร้อยพระจุลจอมเกล้า, แพทยศาสตรบัณฑิต คณะแพทยศาสตร์โรงพยาบาลรามาธิบดี มหาวิทยาลัยมหิดล, วุฒิบัตรโสต นาสิก ลาริงซ์วิทยา แพทยสภา, ฝึกอบรมทางด้านภูมิแพ้ Walter Reed Army Medical Centerกองทัพบกสหรัฐอเมริกา, ฝึกอบรมทางด้านโสต ศอ นาสิก George Town Medical Center สหรัฐอเมริกา, ฝึกอบรมทางด้าน Medical Research, Kagoshima University ประเทศญี่ปุ่น, หลักสูตรส่งทางอากาศ รุ่นที่ 109 โรงเรียนสงครามพิเศษ "(27 มี.ค.20 - 30 เม.ย.20)", หลักสูตรชั้นนายพัน เหล่า พ. รุ่นที่ 26 "(2 เม.ย. 33 - 21 ส.ค.33)", วิทยาลัยการทัพบก ชุดที่ 41 "(1 พ.ย.38 - 30 ก.ย.39)", วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน รุ่นที่ 16 "(2 ต.ค.46 - 16 ก.ย.47)"
ชีวิตครอบครัว สมรสกับ นางจงวัฒนา พุ่มหิรัญ กรมวิชาการเกษตร กระทรวงเกษตรและสหกรณ์ (ประเทศไทย) มีบุตร 1 คนคือ นายวิชญวัฒน์ พุ่มหิรัญ ธนาคารแห่งประเทศไทย
ช่วยราชการ โครงการพระราชดำริสายการแพทย์หมอหมู่บ้าน ในสมเด็จพระนางเจ้าสิริกิติ์ พระบรมราชินีนาถ, ที่ปรึกษาด้านโสต ศอ นาสิก กองแพทย์หลวงสวนจิตรลดา, ราชองครักษ์เวร (รอว.) "(29 พ.ย.44)", นายทหารพิเศษประจำหน่วย กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า, นายทหารพิเศษประจำหน่วย กรมทหารม้าที่ 1 รักษาพระองค์ "(8 ก.ค.54)", ตุลาการศาลทหารกรุงเทพ "(5 ก.ค.44 และ 6 พ.ค.53)", ศาสตราจารย์คลินิก สาขาโสต ศอ นาสิกวิทยาวิทยาลัยแพทยศาสตร์พระมงกุฎเกล้า "(23 ธ.ค.53)", ช่วยราชการ เจ้าหน้าที่ฝ่ายการแพทย์ประจำ ส่วนโครงการ 311 ศูนย์ปฏิบัติการกองทัพบก "(1 ต.ค.42 - 1 ต.ค.43)", ช่วยราชการ นายทหารปฏิบัติการ ชุดประสานงานพิเศษส่วนประสานงานด้านพม่า ศูนย์ปฏิบัติการกองทัพบก "(1 ต.ค.43)", ที่ปรึกษาศูนย์ประสานงานชายแดนประเทศเพื่อนบ้าน ศูนย์ปฏิบัติการกองทัพบก, ปฏิบัติหน้าที่แพทย์ประจำตัวนายกรัฐมนตรี 3 ท่าน, ช่วยราชการตำแหน่งนายทหารประจำ กอ.กฝร.207 ศูนย์ปฏิบัติการกองทัพบก, คณะกรรมการที่ปรึกษาตรวจพิจารณาเทปรายการโทรทัศน์ สถานีวิทยุโทรทัศน์ กองทัพบกช่อง 5 ททบ.5, คณะอนุกรรมการฝึกอบรมและสอบสาขาโสต นาสิก ลาริงซ์วิทยา แพทยสภา, คณะกรรมการสภาวิจัยแห่งชาติ สาขาวิทยาศาสตร์การแพทย์, ผู้เชี่ยวชาญในการประเมินเอกสารทางวิชาการด้านคลินิก สำนักงานคณะกรรมการอาหารและยา กระทรวงสาธารณสุข, กรรมการพิจารณางานทางวิชาการของผู้ที่สมควรจะได้รับการแต่งตั้งให้ดำรงตำแหน่งศาสตราจารย์คลินิก คณะแพทยศาสตร์ศิริราชพยาบาล มหาวิทยาลัยมหิดล, กรรมการแพทยสภา, นายกสมาคมแพทย์ทหารแห่งประเทศไทย ในพระบรมราชูปถัมภ์ พ.ศ. 2549, Chairman of International Committee of Military Medicine Pan Asia Pacific Regional Working Group (ICMM 2012), Editorial Board, Asian Pacific Journal of Allergy and Immunology, หนังสือชมเชยจากองค์การอนามัยโลก
โตโยต้า ลีกคัพ 2556
ฟุตบอลไทยลีกคัพ "โตโยต้า ลีกคัพ 2556" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบคัดเลือกตั้งแต่วันที่ 2 กุมภาพันธ์ ไปจนถึงรอบชิงชนะเลิศ ที่ สนามฟุตบอลธรรมศาสตร์ รังสิตทำการจับสลากวันที่ 24 มกราคม
ทำการแข่งขันที่ สนามฟุตบอลธรรมศาสตร์ รังสิต
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 6 โซนภูมิภาค
จับสลากประกบคู่การแข่งขัน (14 มีนาคม 2556) โตโยต้า ลีกคัพ ประจำฤดูกาล 2013 รอบ 64 ทีม (แข่งขันระบบน็อคเอาท์)
จับสลากประกบคู่การแข่งขัน (29 มีนาคม 2556) โตโยต้า ลีก คัพ ประจำฤดูกาลปี 2013 รอบ 32 ทีม (แข่งขันระบบน็อคเอาท์)
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 16 ทีม (แข่งขันระบบน็อคเอาท์) วันที่ 16 พ.ค. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 8 ทีม (แข่งขันระบบเหย้า-เยือน) วันที่ 18 มิ.ย. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 4 ทีม (แข่งขันระบบเหย้า-เยือน)
โตโยต้า ลีก คัพ ประจำฤดูกาลปี 2013 รอบชิงชนะเลิศ (สนามฟุตบอลธรรมศาสตร์ รังสิต)
ธรรมราชวิทยาลัย
ธรรมราชวิทยาลัย () เป็นโรงเรียนชายล้วนในเมืองกัณฏี ประเทศศรีลังกา ก่อตั้งขึ้นเมื่อ 30 มิถุนายน ค.ศ. 1887 โดย เฮนรี สตีล โอลคอต ธรรมราชวิทยาลัยเป็นโรงเรียนสอนศาสนาพุทธที่มีครูผู้สอนประมาณ 175 คน และนักเรียนประมาณ 4,500 คน ดำเนินการสอนตั้งแต่เกรด 1 ถึง 13 (เทียบเท่า ป.1 ถึง ม.6 และอนุปริญญา) ศิษย์เก่าของโรงเรียนนี้เรียกว่า "ราชัน" ผู้มีชื่อเสียงหลายคนก็เคยสำเร็จการศึกษาจากโรงเรียนนี้ อาทิ วิลเลียม โคปัลลวะ (ประธานาธิบดีคนแรกของศรีลังกา), A. E. Goonesinha, T.B Kehelgamuwa
ธรรมราชวิทยาลัยตั้งอยู่บนเนินเขาธรรมราช บนเนื้อที่ 54 เอเคอร์ (~136.6 ไร่) มากกว่ากึ่งหนึ่งของพื้นที่เนินเขา
เกมล่าบัลลังก์
เกมล่าบัลลังก์ () เป็นนิยายเล่มแรกในชุด"มหาศึกชิงบัลลังก์" เป็นนวนิยายแฟนตาซีระดับสูง เขียนโดยจอร์จ อาร์ อาร์ มาร์ติน นักเขียนชาวอเมริกา ตีพิมพ์ครั้งแรก 6 สิงหาคม 1996 ได้รับรางวัล Locus Award ปี 1997 และได้รับการเสนอชื่อเข้าชิงรางวัล Nebula Award ปี 1998 และรางวัล World Fantasy Award ปี 1997 ได้เป็นหนังสือนิวยอร์กไทม์เบสท์เซลเลอร์เมื่อมกราคม 2011 และขึ้นเป็นอันดับ 1 เมื่อ กรกฎาคม 2011
ฉบับภาษาไทยจัดพิมพ์โดยสำนักพิมพ์แพรว โดยแยกเป็น 2 เล่ม ใช้ชื่อว่า "เกมล่าบัลลังก์ 1.1" และ "เกมล่าบัลลังก์ 1.2"
รางวัลไนน์เอ็นเตอร์เทน อวอร์ดส์ ครั้งที่ 6
รางวัลไนน์เอ็นเตอร์เทน อวอร์ดส์ ครั้งที่ 6 ประจำปี พ.ศ. 2555 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 21 มีนาคม พ.ศ. 2556 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : เอกชัย วริทธิ์ชราพร และ สุจิรา อรุณพิพัฒน์
แอน ทองประสม
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
คณะรักกางเขน
คณะรักกางเขน (; ) เป็นกลุ่มคณะนักบวชคาทอลิกหญิงประจำมุขมณฑล ที่มุขนายกปีแยร์ ล็องแบร์ เดอ ลา ม็อต ก่อตั้งขึ้นเมื่อมาปฏิบัติหน้าที่มิชชันนารีในภูมิภาคเอเชียตะวันออกเฉียงใต้ โดยคณะรักกางเขนคณะแรกตั้งขึ้นในปี ค.ศ. 1670
สมเด็จพระสันตะปาปาอเล็กซานเดอร์ที่ 7 ให้สมณะกระทรวงการเผยแพร่ความเชื่อส่งมิชชันนารีคณะมิสซังต่างประเทศแห่งกรุงปารีส ซึ่งประกอบด้วยมุขนายกชาวฝรั่งเศส 3 องค์และบาทหลวงผู้ติดตามอีกจำนวนหนึ่งไปทำการประกาศข่าวดีและตั้งสำนักมิสซังคาทอลิกต่าง ๆ ในภูมิภาคตะวันออกไกล โดยหนึ่งนั้นคือมุขนายกปีแยร์ ล็องแบร์ เดอ ลา ม็อต ซึ่งได้รับแต่งตั้งให้เป็นผู้แทนพระสันตะปาปาประจำมิสซังโคชินไชนา
จนกระทั่งปี ค.ศ. 1670 มุขนายกล็องแบร์จึงเดินทางถึงตังเกี๋ย และบวชกลุ่มสตรีคาทอลิกราว 30 คนตั้งเป็น "คณะรักกางเขนแห่งตังเกี๋ย" ขึ้นเป็นคณะรักกางเขนคณะแรก จากนั้นในปี ค.ศ. 1671 จึงตั้ง "คณะรักกางเขนแห่งโคชินจีน" ต่อมาท่านกลับมาพำนักที่สยามและรวมกลุ่มสตรีได้ 5 คนบวชเป็นภคินี "คณะรักกางเขนแห่งสยาม" ขึ้นในปี ค.ศ. 1672
วันที่ 2 มกราคม ค.ศ. 1679 สมเด็จพระสันตะปาปาอินโนเซนต์ที่ 11 ทรงประกาศรับรองสถานะของคณะรักกางเขนทุกคณะที่มุขนายกหรืออุปมุขนายกได้ตั้งขึ้นในทวีปเอเชีย แม้มุขนายกล็องแบร์จะถึงแก่กรรมลงในเดือนมิถุนายนปีเดียวกัน แต่บาทหลวงคณะมิสซังต่างประเทศแห่งกรุงปารีสยังคงสืบสานเจตนารมณ์ของท่านโดยการตั้งอารามนักบวชหญิงคณะรักกางเขนขึ้นตามที่ต่าง ๆ
ในปี ค.ศ. 2011 มีคณะรักกางเขนอยู่ถึง 24 คณะในประเทศเวียดนาม 3 คณะในประเทศไทย และ 1 คณะในประเทศลาว
คณะรักกางเขนในประเทศไทยมีอยู่ 3 คณะ ได้แก่
ในประเทศลาวมี 1 คณะ คือ คณะรักกางเขนแห่งเชียงหวาง ทั้งได้รวมกันเป็นสหพันธ์คณะภคินีรักกางเขน แห่ง ประเทศไทยและลาว
ม่านเหล็ก
ม่านเหล็ก () เป็นสัญลักษณ์ของความขัดแย้งทางอุดมการณ์และพรมแดนเชิงกายภาพที่แบ่งทวีปยุโรปออกเป็นสองพื้นที่ นับแต่สงครามโลกครั้งที่สองยุติในปี 2488 ถึงสงครามเย็นสิ้นสุดในปี 2534 สหภาพโซเวียตตั้งม่านเหล็กขึ้นเพื่อปิดกั้นตนเอง รัฐในภาวะพึ่งพิง และพันธมิตรยุโรปกลางจากการติดต่ออย่างเปิดเผยกับตะวันตกและพื้นที่ที่มิใช่คอมมิวนิสต์ ด้านตะวันออกของม่านเหล็กเป็นประเทศที่เชื่อมต่อกับหรือได้รับอิทธิพลจากอดีตสหภาพโซเวียต ทั้งสองด้านของม่านเหล็ก รัฐต่าง ๆ พัฒนาพันธมิตรทางเศรษฐกิจและการทหารระหว่างประเทศของตนเอง ดังนี้
ทางกายภาพ ม่านเหล็กมีรูปแบบเป็นการป้องกันพรมแดนระหว่างประเทศยุโรปในใจกลางทวีป พรมแดนที่โดดเด่นที่สุดเป็นกำแพงเบอร์ลินและจุดตรวจชาร์ลี ซึ่งเป็นสัญลักษณ์ของม่านเหล็กทั้งหมด
เหตุการณ์ซึ่งรื้อถอนม่านเหล็กเริ่มต้นจากความไม่พอใจในโปแลนด์ ตามมาด้วยในฮังการี สาธารณรัฐประชาธิปไตยเยอรมนี (เยอรมนีตะวันออก) บัลแกเรีย เชโกสโลวาเกียและโรมาเนีย โรมาเนียเป็นเพียงประเทศเดียวในยุโรปที่โค่นระบอบคอมมิวนิสต์ด้วยกำลัง
ปิยพันธุ์ รัตนะ
ปิยพันธุ์ รัตนะ เกิดวันที่ 16 กรกฎาคม พ.ศ. 2528 เป็นกองหลังฟุตซอลชาวไทย และปัจจุบันเป็นสมาชิกของฟุตซอลทีมชาติไทย ชุดรองแชมป์ฟุตซอลชิงแชมป์เอเชีย 2012 และชุดฟุตซอลชิงแชมป์โลก 2012 เขามักได้รับเลือกเป็นผู้เล่น 5 คนแรกทั้งยังมีผลงานในเกณฑ์ที่ดี จนได้รับการทาบทามจากปฐวีกรณ์ รื่นเสือ หรือโค้ชแอน ให้มาร่วมทีมฟุตซอลนนทบุรี ก่อนที่จะเข้าร่วมทีมการท่าเรือไทยในภายหลัง
ในเดือนมีนาคม พ.ศ. 2555 ปิยพันธุ์ได้เข้าแข่งขันฟุตซอลร่วมกับทีมนนทบุรีในการแข่งขันกีฬาแห่งชาติ ครั้งที่ 40 ต่อมา ในวันที่ 22 เมษายน ปิยพันธุ์ได้ร่วมกับทีมชาติไทยเข้าแข่งขันฟุตซอลชิงแชมป์อาเซียน 2012 โดยได้พบกับทีมชาติติมอร์-เลสเต ซึ่งเขาเป็นหนึ่งในผู้มีส่วนช่วยทำประตูให้แก่ทีมชาติไทย จากนั้น ในวันที่ 29 กันยายน ของปีเดียวกันนี้ ปิยพันธุ์ได้รับเลือกเป็นหนึ่งในผู้เล่นหลักของการท่าเรือไทย เข้าแข่งขันรายการฟุตซอลปากน้ำโปรเฟสชันนอลคัพ 2012 รอบรองชนะเลิศ ในเดือนตุลาคม ปิยพันธุ์เข้าแข่งขันนัดอุ่นเครื่องรายการออลสตาร์ฟุตซอลเฟสติวัล ที่ศูนย์เยาวชนไทย-ญี่ปุ่นดินแดง เมื่อครั้งที่พบกับทีมชาติปานามา และในวันที่ 7 พฤศจิกายน เขาได้เข้าแข่งขันฟุตซอลชิงแชมป์โลก 2012 โดยได้ลงแข่งขันในนาทีที่ 6 ซึ่งได้พบกับทีมชาติปารากวัย วันที่ 25 พฤศจิกายน ปิยพันธุ์เข้าแข่งขันให้แก่ทีมการท่าเรือไทยในการแข่งขันไทยแลนด์ฟุตซอลพรีเมียร์ลีก 2012-2013 โดยเขาได้มีส่วนช่วยให้ทีมของเขาชนะทีมราชนาวีที่ 3-2 ประตู
วันที่ 7 มกราคม พ.ศ. 2556 ปิยพันธุ์ได้รับเลือกเป็นตัวแทนทีมชาติไทยเข้าแข่งขันฟุตซอลนัดอุ่นเครื่อง เมื่อครั้งที่พบกับทีมชาติอิตาลี นอกจากนี้ เขายังได้รับเลือกเข้าแข่งขันให้แก่ทีมชาติไทยในการแข่งขันเอเชียนอินดอร์-มาร์เชียลอาร์ตสเกมส์ 2013 ที่อินชอน ประเทศเกาหลีใต้
ณฉัตร จันทพันธ์
ณฉัตร จันทพันธ์ หรือ นิกกี้ นักร้อง, นักแสดงชาวไทย พี่ชายของเม้าส์ วงบี-โอ-วาย ลูกชายคนกลางของคุณพ่อแต๊ก วรเชษฐ จันทพันธ์ เกิดวันที่ 25 มีนาคม พ.ศ. 2533 เข้าวงการบันเทิงจากการประกวด LG Star Talent
การตรวจมาตรฐานสูงสุด
ในทางการแพทย์และสถิติ การตรวจมาตรฐานสูงสุด () คือการตรวจวินิจฉัจทางการแพทย์ที่ดีที่สุดภายใต้เงื่อนไขที่เหมาะสม ทั้งนี้อาจไม่ใช่การตรวจที่วินิจฉัยโรคได้แม่นยำที่สุดก็ได้ เช่น บางโรคที่การวินิจฉัยที่ดีที่สุดคือการตรวจศพ "การตรวจมาตรฐานสูงสุด" อาจเป็นอย่างอื่นที่แม่นยำน้อยกว่า เป็นต้น
บูกิตกายูฮีตัม
บูกิตกายูฮีตัม ( "ภูเขาไม้ดำ") เมืองหนึ่งของรัฐเกอดะฮ์ ประเทศมาเลเซีย ตั้งอยู่ทางตอนบนของประเทศใกล้กับเมืองจังโหลน และติดกับชายแดนไทยด่านจังโหลน อำเภอสะเดา จังหวัดสงขลา
บูกิตกายูฮีตัม เป็นจุดสิ้นสุดของทางด่วนพิเศษเหนือ-ใต้ในมาเลเซีย ซึ่งจุดเริ่มต้นของถนนสายดังกล่าวอยู่ที่เมืองยะโฮร์บาห์รู รัฐยะโฮร์ทางใต้ของประเทศ อย่างไรก็ตามทางด่วนพิเศษเหนือ-ใต้ในบูกิตกายูฮีตัมก็เชื่อมต่อเข้ากับถนนเพชรเกษมของไทย และสามารถเดินทางต่อมายังกรุงเทพมหานครได้
เยอึน
พัก เย-อึน (; 26 พฤษภาคม พ.ศ. 2532 – ) หรือชื่อในการแสดงว่า เยอึน (Yeeun) หรือ เยนนี (Yenny) เป็นไอดอล นักร้อง นักประพันธ์เนื้อร้องเพลง นักประพันธ์ทำนองเพลง นักแสดง และนักเต้นเกาหลีใต้ มีชื่อจากการเป็นสมาชิกวงดนตรีหญิงล้วนวันเดอร์เกิลส์ของค่ายเจวายพีเอนเตอร์เทนเมนต์
เยอึนเข้าเป็นสมาชิกวงวันเดอร์เกิลส์เมื่อ พ.ศ. 2550 ทำหน้าที่เป็นผู้ร้องหลัก ทั้งยังได้แต่งเพลงหลายเพลงให้แก่วงด้วย เช่น "เซย์อิงไอเลิฟยู" (Saying I Love You) และ "ฟอร์วันเดอร์ฟูล" (For Wonderful)
นอกจากนี้ เยอึนยังแต่งเพลงสำหรับใช้นอกวง เช่น เพลงประกอบละครเรื่อง "ดรีมไฮ 2 (Dream High 2) " ซึ่งเผยแพร่ตั้งแต่วันที่ 14 กุมภาพันธ์ 2555 อนึ่ง เยอึนยังแสดงละครเรื่องดังกล่าวอีกด้วย
อลิสา วัชรสินธุ
ศาสตราจารย์ แพทย์หญิง อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย เป็นคนไทยคนแรกที่ได้รับรางวัล Fellowship of the Royal College OF psychiatrists United Kingdom ซึ่งเป็นรางวัลที่มอบให้แก่ผู้ทำประโยชน์ทางด้านจิตเวชศาสตร์ต่อเนื่องเป็นเวลา 10 ปี
ศาสตราจารย์ แพทย์หญิง อลิสา วัชรสินธุ เป็นบุตรีของศาสตราจารย์ นายแพทย์ อรรถสิทธิ์ เวชชาชีวะ กับ ศาสตราจารย์ แพทย์หญิงสดใส เวชชาชีวะ และเป็นพี่สาวคนโตของอภิสิทธิ์ เวชชาชีวะ นายกรัฐมนตรีไทยคนที่ 27 และงามพรรณ เวชชาชีวะ นักเขียน
สมรสกับ ศาสตราจารย์ นายแพทย์สุทธิพงศ์ วัชรสินธุ คณบดีคณะแพทยศาสตร์ จุฬาลงกรณ์มหาวิทยาลัย และผู้อำนวยการโรงพยาบาลจุฬาลงกรณ์ สภากาชาดไทย มีบุตรชาย 2 คน คือ อะตอม-พศุตม์ วัชรสินธุ จบการศึกษาด้านเศรษฐศาสตร์ มหาวิทยาลัยเคมบริดจ์ ประเทศอังกฤษ และ ไอติม-พริษฐ์ วัชรสินธุ กำลังศึกษาด้านปรัชญา เศรษฐศาสตร์ และการเมือง มหาวิทยาลัยออกซฟอร์ด ประเทศอังกฤษ
...เบบีวันมอร์ไทม์
...เบบีวันมอร์ไทม์ () อาจหมายถึง
มาร์ก ฟิลลิปส์
มาร์ก ฟิลลิปส์ คู่สมรสในเจ้าหญิงแอนน์ พระราชกุมารี เกิดเมื่อวันที่ 22 กันยายน พ.ศ. 2491 มีบุตร 2 คนคือ ปีเตอร์ ฟิลลิปส์และซารา ฟิลลิปส์ มาร์ก ฟิลลิปส์เป็นบุตรของปีเตอร์ วิลเลียม การ์ไซด์ ฟิลลิปส์และแอนน์ แพทริเซีย ทีอาคส์
ทิโมที ลอเรนซ์
พลเรือโททิโมที ลอเรนซ์ () คู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษีณอายุราชการในกองทัพเรือสหราชอาณาจักร เขาเกิดเมื่อวันที่1 มีนาคม พ.ศ. 2498 ปัจจุบันอายุ 62 ปี ลอเรนซ์เคยเป็นราชองครักษ์ของสมเด็จพระราชินีตั้งแต่ปี 1986-1989
ปีเตอร์ ฟิลลิปส์
ปีเตอร์ ฟิลลิปส์ เป็นโอรสคนโตในเจ้าหญิงแอนน์ พระราชกุมารี กับนายมาร์ก ฟิลลิปส์ เกิดเมื่อวันที่ 15 พฤศจิกายน พ.ศ. 2520 เป็นสมาชิกราชวงศ์วินด์เซอร์ สหราชอาณาจักร และเครือจักรภพ มีน้องสาวคือซารา ฟิลลิปส์
ปีเตอร์เกิดเมื่อวันที่ 15 พฤศจิกายน พ.ศ. 2520 เวลา 10:40 ณ โรงพยาบาลเซนต์แมรี เป็นโอรสคนโตในเจ้าหญิงแอนน์ พระราชกุมารี กับมาร์ก ฟิลลิปส์ เป็นพระราชนัดดาคนแรกในสมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อเขาเกิด ได้มีการยิงสลุดขึ้นฟ้าแสดงความยินดี 41 นัด จากหอคอยลอนดอน (ปีเตอร์ถือเป็นสามัญชน แต่เป็นพระบรมราชโองการในสมเด็จพระราชินีนาถเอลิซาเบธที่ 2 พระอัยยิกา) ปีเตอร์ได้รับบัพติศมาเมื่อวันที่ 22 ธันวาคม ปีเดียวกัน ณ ห้องดนตรีพระราชวังบักกิงแฮม
แม้จะไม่ได้พระอิสริยยศเจ้าเฉกเช่นพระราชดนัดดาพระองค์อื่นๆในสมเด็จพระราชินีนาถเพราะเป็นพระบุตรในพระราชธิดาไม่ใช่พระราชโอรส แต่ปีเตอร์ก็ยังได้รับยกเว้นเป็นกรณีพิเศษให้มีสิทธิสืบราชบัลลังก์ลำดับที่ 14 (ลำดับนี้ ใช้ในปัจจุบัน) ถัดจากพระมารดา เจ้าหญิงแอนน์ พระราชกุมารี
ปีเตอร์ ฟิลลิปส์ สำเร็จการศึกษาจากมหาวิทยาลัยเอ็กซิเตอร์ และสมรสกับออทูมน์ เคลลี่มีบุตรสองคนได้แก่ ซาวันนาห์ ฟิลลิปส์และอิสลาห์ ฟิลลิปส์